**НАРОДНО ЧИТАЛИЩЕ “СВЕТЛИНА-1928”**

с. Рояк, общ. Дългопол, e-mail: svetlina\_royak@abv.bg

**изх. № ………………..**

**ПЛАН ЗА ДЕЙНОСТТА   
НА НЧ “СВЕТЛИНА-1928” С. РОЯК ПРЕЗ 2024 г.**

І. Основна цел:

- Развитие и укрепване на читалището като местна общност с културно-просветна, информационна, социална и гражданска функция.

- Превръщане на читалището в съвременен ефективен център, който се грижи за потребностите и интересите на населението, свързани с духовното и културно израстване на населението.

ІІ. Подцели и приоритетни направления в дейността на читалището:

1. Възраждане и съхраняване на непреходните духовни ценности, традиции и обичаи.
2. Превръщане на читалището в притегателен център и място за изява и оползотворяване на свободното време както на възрастни, така и на повече деца и млади:  
   а) реклама на дейността на читалището  
   - мероприятия по привличане на читатели;  
   - популяризиране на библиотечния фонд  
   б) акции за популяризиране на читалището и неговите услуги:  
   - участие на читалището в реализацията на програми – събори, юбилеи, празници.  
   в) рекламна продукция:  
   читалищен профил в социалната мрежа Фейсбук

ІІІ. Дейности по план-програмата.

По всяка от дейностите на читалището се планира:  
 а) изучаване на интересите и потребностите на реалните и потенциалните потребители, която се посвещава на читалищните мероприятия:  
 - обновяване и попълване на фонда;  
 - разкриване на фонда;

* изготвяне на изложби;
* създаване на информационна среда

ІV. Основни дейности на НЧ “Светлина-1928” с. Рояк.

Основни направления:

- формиране на толерантно отношение сред населението към националните малцинства, живеещи в населеното място;  
 - към незащитените, болни и инвалиди;

- форма на работа: изложби

V. Библиотека. Работа с читатели. Масови мероприятия.

1. Обогатяване на библиотечния фонд с художествена литература за всички възрастови групи.  
 - закупуване на нова литература;  
 - абонамент за периодични издания.

2. Опазване на библиотечните фондове:

- проверка на фонда – инвентаризация.

3. Работа с читатели – деца.

- тематични изложби на картини и снимки във връзка с годишнини, свързани с исторически дати и личности.

VІ. Календарен план за мероприятията.

Януари – отбелязване Деня на родилната помощ Бабинден с жени от селото.

Февруари – изработване на мартенички в навечерието на 1 март с децата от селото

Март – Баба Марта – изложба на ръчно изработените мартеници и подаряването им на възрастните хора в селото; Празнуване на 8 март - международен ден на жената;

Април – отбелязване на 2 април – световен ден на детската книга с четене на произведения за деца с най-малките жители на селото, рисунки и занимателна викторина; Международен ден на книгата: изложба на нови книги, организиране на маратон на четенето, изложба на детски рисунки, награждаване на най-активните читатели.

Май – 1 май – ден на труда, 6 май – Гергьовден, 11 май – ден на библиотекаря,   
24 май – ден на българската просвета, култура и на славянската писменост

Юни – Международен ден на детето – изложба на детски рисунки, развлекателна дейност, забавни игри на открито.

Юли – ваканция в библиотеката – игри и занимания с децата от селото, да четем заедно книгите за лятната ваканция, изработване на сувенири от непотребни материали „От нищо нещо”.

Септември – Да изчистим България за един ден – традиционно включване на жителите в изчистване на улиците и обществените места

Ноември – Ден на народните будители

Декември – Коледни и новогодишни празници, изработване на коледни украшения и сувенири

Изготвил: ....................

/А. Рафет/

Председател: ……………….

/М. Кодран/

**НАРОДНО ЧИТАЛИЩЕ “СВЕТЛИНА-1928”**

с. Рояк, общ. Дългопол, e-mail: svetlina\_royak@abv.bg

**ГОДИШЕН ОТЧЕТ**

**ЗА ДЕЙНОСТТА НА НЧ “СВЕТЛИНА-1928” С. РОЯК  
ЗА 2023 г.**

Отчетът за дейността на НЧ “Светлина-1928” с. Рояк отчита изпълнението на дейностите по годишната програма за развитие на читалищната дейност за 2023 г.

Народните читалища са самородни, възрожденски творения. Читалищата и библиотеките в малките населени места, каквото е и нашето, останаха единствени огнища на действителна култура.

1. Основни цели:

1.1. Отстояване позицията на основно културно средище;

1.2. Обогатяване на културния живот;

1.3. Развитие на библиотечната дейност;

1.4. Превръщане на читалището в информационен център;

1.5. Съхраняване на обичаи и традиции;

1.6. Работа по проекти.

2. Приоритетни задачи:

2.1. Уреждане и поддържане на библиотеката;

2.2. Предоставяне на компютърни и интернет услуги;

2.3. Кандидатстване по проекти.

3. Дейности:

3.1.Дейност на читалищното настоятелство.

През изтеклия период читалищното настоятелство е провело заседания, на които са разгледани въпроси и са взети решения по тях. По-важни решения са:

* Приемане на отчет и план за работата на читалището;
* Утвърждаване на бюджета;
* Отчет и план за работата на библиотеката

3.2. Библиотечна и информационна дейност:

писмеността е една от значимите прояви на човешката култура.

Библиотеката разполага с фонд от 3702 библиотечни единици и нуждата от книги е много голяма, особено търсената от учениците задължителна художествена и учебна литература. Читателите за изминалата година са 49. Посещенията за 2023 г. са 1530.

3.3. За популяризиране на дейността и фонда читалищните библиотеки организират:

* открити уроци, свързани с книгата, мероприятия и изложби;
* запознаване на децата с изискванията, условията, начина за ползване на необходимата литература в библиотеките
* работа и с най-малките деца с цел зараждане на интерес към книгата.

Работата ни е предимно с деца. С тях провеждаме:

* Изложби на рисунки
* Изложби на мартеници
* Изложби на гривни от ластичета, изработени от децата

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения потребности, интереси и наличните финансови средства.

4. Мероприятия на библиотеката

Отчет на проведените мероприятия на библиотеката през 2023 г.

Като по-значими през годината могат да бъдат посочени:

**Месец януари:**

21.01.2023 г. Ден на родилната помощ. Бабинден с жени от селото.

**Месец февруари:**

19.02.2023 г. Обесването на Васил Левски, четене на произведения за него с деца от селото.

Работилничка за мартеници – изработка на мартеници и изложба “Мартеницата – българският амулет за здраве” с децата в библиотеката.

**Месец март:**

01.03. 2023 г. Баба Марта в библиотеката, разменяне на мартеници от децата

**Месец април:**

02.04.2023 – Международен ден на детската книга – четене на произведения за деца с малките читатели на библиотеката.

19-23.04.2023 г. Седмица на книгата и изкуства за деца:

* изложби на детски рисунки “Светът през очите на детето”  
  - награждаване на най-активни читатели през годината  
  - маратон на четенето

1.06.2023 г. Ден на детето – рисунки на асфалт, игри на открито, детска дискотека

**Месец септември:**

14.09.2023 г. Участие в националната инициатива “Да изчистим България за един ден”

**Месец декември:**

* Работилничка “Коледни вълшебства” за изработване на коледни украшения и с тях украсяване на коледната елха.
* Коледно парти за младежите от селото

4.2. Художествено-творчески процес в читалището

През отчетния период към читалището функционират следните групи:

* група за модерни танци – различна възрастова група
* група “От нищо нещо” – изработка на сувенири

5. Административна дейност.

Основните документи за дейността на библиотеката са съобразени със Закона за обществените библиотеки.

6. Изводи.

1) Отчитаме, че постигнатото не е малко. Може да се работи за още по-добри резултати. Утвърждава се мястото на читалището като обществено значима институция в полза на гражданите.

2) Ръководството на читалището работи за разширяване на кръга в посока на подобряване на предлаганите услуги, с цел привличане на нови потребители.

3) Търсим възможности за кандидатстване по проекти и програми, с които да обезпечим дейността на читалището.

4) Можем да бъдем силни и да си бъдем полезни само когато сме заедно и се обединим, защото културата не познава граници.

5) Библиотеката продължава да има нужда от средства за закупуване на нови книги, както и от освежаване на помещението и закупуване на шкаф за съхранение на документи, стелажи, бюро, и столове.

6) Групата за модерни танци към читалището се нуждае от средства за нови сценични костюми и средства за изявите им извън селото.

7. Разходвани средства от бюджета за 2023 г.

През изминалата година читалището работи по утвърдени субсидии, отпуснати от държавния и общинския бюджет и финансови постъпления от членски внос.

Преди да бъде подаден в Община Дългопол, годишният доклад за 2023 г. беше разгледан и приет на заседание от настоятелството.

Председател: ......................

/М. Кодран/